b'\n_START_ARTICLE_\nPer Brahe d.y.\n_START_SECTION_\nKarriere\n_START_PARAGRAPH_\nHan ble i 1630 utnevnt av konge Gustav II Adolf til riksr\xc3\xa5d, i 1637 ble han generalguvern\xc3\xb6r over Finland, og i 1641 ble han utnevnt til riksdrots, det vil si rikets fremste embetsmann. I 1650 ble han forlenet med friherreskapet Kajana i Finland, etter at han tidligere hadde hatt det s\xc3\xa5kalte Brahelinna len i Savolax._NEWLINE_Som guvern\xc3\xb8r over Finland bidro han til grunnleggelsen av byene Tavastehus og Nyslott (1639), Brahestad, Kristinestad, Kristina og Villmanstrand (1640), Kajana (1651) og Brahea i nordre Karelen og Veckelax Nystad (1653). Han medvirket til at byen Helsingfors ble flyttet n\xc3\xa6rmere havet. _NEWLINE_I 1640 medvirket han til etableringen av Kungliga akademien i \xc3\x85bo. Dette akademiet ble etter bybrannen i 1828 flyttet til Helsingfors, og videref\xc3\xb8res i dag som Helsingfors universitet._NEWLINE_I grevskapet sitt, Visingsborg lot Brahe utvide Visingsborgs slott, han oppf\xc3\xb8rte Brahehus og bygget om V\xc3\xa4stan\xc3\xa5 slott. De tre slottene l\xc3\xa5 i forhold til hverandre som i et triangel. Midt i triangelet anla han i 1652 byen Brahe-Grenna. P\xc3\xa5 Visingsborg undeholdt greven en liten h\xc3\xa6rstyrke p\xc3\xa5 ca. 200 mann. I R\xc3\xb6ttle s\xc3\xb8r for Gr\xc3\xa4nna lot han anlegge en rekke mindre bruk som blant annet fremstilte v\xc3\xa5pen til hans lille arm\xc3\xa9. Her l\xc3\xa5 det ogs\xc3\xa5 en papirfabrikk. Brahe opprettet et trykkeri p\xc3\xa5 Vising\xc3\xb6, og p\xc3\xa5 Visingborgs slott fantes det et imponerende bibliotek. Allerede i 1636 hadde han ogs\xc3\xa5 etablert en skole p\xc3\xa5 \xc3\xb8ya. _NEWLINE_P\xc3\xa5 en klippe ved sj\xc3\xb8en Noen i J\xc3\xb6nk\xc3\xb6pings l\xc3\xa4n lot han bygge lystslottet Braheh\xc3\xa4lla.\n_START_SECTION_\nBrahe i ettertid\n_START_PARAGRAPH_\nUttrykket I grevens tid henspiller p\xc3\xa5 Per Brahe d\xc2\xa0ys innsats_NEWLINE_Gatene Brahegatan og Grevgatan i Stockholm er oppkalt etter ham. Brahegatan og kj\xc3\xb8pesenteret Brahe center i \xc3\x85bo er ogs\xc3\xa5 oppkalt etter Per Brahe d\xc2\xa0y.'